EDITOR: 
Bonaire Communication Services N.V. Djaluna 3 òktober 2022 Preis:$1.00 


E yu ta bèk na kas!! 


Despues di basta warda pa regla su dokumentonan ofi sial, e siudadano Walter Faneite a regresá su isla natal. Sigur 
un re-enkuentro bastante emoshonal. Riba página 3 ta sigui un relato amplio. 


Hipokresia 
i bèrdat 
na mes 
momento 
Página 8 


Último 
Taste of 
Bonaire 
2022 
Página 2 


sirbiendo BONEIRU pa 
sirbiendo BONEIRU pa 
sirbiendo BONEIRU pa 
sirbiendo BONEIRU pa 
sirbiendo BONEIRU pa 
25 aña 
25 aña 
25 aña 
25 aña 
25 aña 


Nos ta yama tur nos 
Nos ta yama tur nos 
Nos ta yama tur nos 
Nos ta yama tur nos 
Nos ta yama tur nos 
klientenan danki pa e 
klientenan danki pa e 
klientenan danki pa e 
klientenan danki pa e 
klientenan danki pa e 
kkkkkonf 
onf 
onf 
onf 
onfiansa de 
iansa de 
iansa de 
iansa de 
iansa depositá den 
positá den 
positá den 
positá den 
positá den 
nos durante e 
nos durante e 
nos durante e 
nos durante e 
nos durante e 
25 aña nan aki. 
25 aña nan aki. 
25 aña nan aki. 
25 aña nan aki. 
25 aña nan aki. 


Auto Parts & Garage Kaya Bulgaira # 9 


F70 4x4 


/dabboussimotors 


E YU PÈRDÍ A PISA 
SUELA DI BONEIRU 

K R A L E N D I J K — 
Djabièrnè ku a pasa a tuma 
lugá e último edishon di 
Taste of Bonaire pa e aña 
aki. 
Apesar ku wer di awa 


Último Taste of Bonaire 2022 
tabata menasá, un publiko 
grandi a akudí na parke 
Whilhelmina i disfruta di e 
evento. 
Organisadónan por wak 
bèk riba un aña ku bon asis- 


tensia di públiko. 
Ban mira kiko Taste of 
Bonaire lo trese den 2023. 

Lesadónan lo ta spera ko- 
lumna di BA. No keda desa- 
puntá, ta NE mes tin awe. BA 
no tabata masha produktivo 
awe, pues ta di lesa mi ko- 
lumna mes. 


*** 
Djabièrnè último m’a lanta ku 
un sentimentu masha straño. 
Di preokupashon. Mi tabatin 
sita ku spesialista di wowo. 
Ta strañá mi, ku mi ta pre- 
okupá pa ku esaki. Últimam- 
ente mi tin hopi molèster di 
mi wowonan. Mi a bishitá un 
òptika i mi a komprondé ku 
mi ta sufri di wowo seku. Mi 
a haña remedi pa esaki pero 
miéntras tantu nada a kam- 
bia. Mas aun, mi tin doló 
fuerte den mi wowonan. Dòk- 
ter di kas a manda mi serka e 
spesialista. 


*** 
Mi ta haña basta prèt algun 
reakshon di hende den e úl- 
timo dianan aki. Hendenan 
ta puntra mi dikon semper mi 
kasá ta den mi banda. Unda 
ku mi bira, ta mira mi kasá. 
Ayera mi tabata na korte i un 
persona tabata kombersá ku 
mi. Sin niun klase di motibu 
el a hasi mesun pregunta. E 
ta prèt pa mi pasombra 
parse ku ta awor hendenan 
ta ripará e echo aki, miéntras 
ku riba tereno di trabou sem- 
per mi kasá ta sostené mi. 
Ami gusta esaki, e ta duna mi 
un sentimentu di protekshon. 
Ademas, nos ta traha hopi 
bon huntu. Mi kasá konosé i 
ta komprondé mi sistema di 
traha. Mi afan pa hasi un tar- 
ea mas mihó posibel. 


*** 
Nos sa kon i ki ora duna otro 
e espasio nesesario. Tin mo- 
mentu ku mi mester di tempu 
pa mi mes i e tambe. Natu- 
ralmente esaki ta varia. Tin 
bia esaki ta nifiká ku ami i un 
amiga ta bai bebe algu i otro 
bia mi mester di espasio pa 
ta mi so na kas. Den mi pro- 
pio ambiente. Mi kasá ta bai 
hasi algu ku nos yu hòmber 
pa asina mi tin tur trankilidat. 
Ami tambe ta hasi esaki ora 
e tin e nesesidat. 


*** 
Despues di un siman tabata 
basta drùk mi a gosa na 
‘happy hour’ di e tim di Èxtra. 
Ami, mi kasá i ku tur 2 yu a 
bai. Esta baina, awor si hen- 
de a bisa: “Ta dikon e muhé 
aki no por kana su so?” I ami 
ta reakshoná: “Pero ta nan ta 
di mi.” 
*** 


KRALENDIJK – E yu 
pèrdí a pisa suela di Bo- 
neiru. Djadumingu 2 di 
òktober 2022 Walter Fa- 
neite, kariñosamente yamá 
Wòwò, a yega na Aero- 
puerto Internashonal di Bo- 
neiru. Su sernan kerí kom- 
pañá pa diputado James 
Kroon a yam’e bon bini. 
Tabata 
un 
momentu 
basta emoshonal pa tur pre- 
sente, ku klaramente ta re- 
alisá ku un situashon tristu 
a yega na un final felis. 
BONERIANO a kom- 
prondé ku diputado James 
Kroon a hasi basta esfuerso 
pa trese e yu di tera kas. 
E diputado aki a kon- 
tribuí 
finansieramente 
i 


Despues di añanan di insertidumbre: 
E YU PÈRDÍ A PISA 
SUELA DI BONEIRU 


danki na su aporte Walter 
lo tin un kombersashon 
di solisitut den e siman 
benidero. 
Kroon ta hasi tur posibel 
pa Walter haña oportuni- 
dat pa hiba un bida trankil 
riba su isla natal.Tin ku 
menshoná ku Walter a bira 
praktikamente manera un 
selebridat. El a haña basta 
atenshon di medionan di 
komunikashon na Brazil ku 
tambe a aportá na regreso 
di e Boneriano aki. 


Odisea 
Walter a nase na Bonei- 
ru. El a traha na Flamingo 
Beach Hotel. Despues el 
a bai biba na Hulanda, na 


unda durante un periodo 
di 4 pa 5 aña el a kompartí 
bida ku Senaida Winklaar. 
Despues ku e relashon a 
kibra Walter a disidí di ban- 
doná Hulanda pa bai Brazil 
huntu ku un amigu. 
Pero, el a keda pegá aya, 
pasobra el a pèrdè su papel- 
nan ofisial, inkluso pasport. 
Hopi hende a kere e úl- 
timo sinku añanan aki ku 
Walter no tabata na bida 
mas. 
Un dia aña pasá Walter a 
aserká algun polis na Bra- 
zil i a konta nan di su situ- 
ashon. 
El a splika ku el a pèrdè 
tur dokumento i ku e tabata 
pues ilegal na Brazil. 


Nan a kai na su pena i 
via facebook a logra bini 
den kontakto ku su ruman 
Uchi Faneite na Boneiru. 
Walter a bira manera un 
selebridat ora ku un kanal 
di televishon a traha un re- 
portahe di dje. 
E tabata gana su entrada 
pidiendo karton pa bende. 
Polis di su parti a ku- 
minsá intermediá pa Walter 
por a haña dokumentonan 
nobo pa asina e por sali for 
di e pais. A dura hopi, pero 
awor ta asina leu ku Walter 
regresá Boneiru i ta serka 
su sernan kerí. 
E potrètnan ta duna un 
impreshon di e momentu 
felis i emoshonal aki. 

REFLEKSHON 
DI SIMAN 


BUSKANDO BIDA 3 òktober 2022 
“Jesus a bis'é: "Ami ta e kaminda, i e bèrdat, i e bida; 
ni un hende no ta bin serka e Tata, sino pa medio di 
Mi.” Juan 14:6 (BS) 


Sientífi konan ta buskando bida riba otro planeta. 
Resientemente a sali un video riba YouTube ku ta trata 
di un siñal straño ku nan a risibí for di un luna di Jupi- 
ter. Esei por ta un indikashon ku tin bida riba Jupiter? 
Miéntras ku nan ta buskando bida riba otro pla- 
neta, nan ta pèrdè di risibí e bida eterno i e bida na 
abundansia ku HESUS ta ofresé awe! Juan 14:6 ta bisa 
ku Hesus mes ta e Bida, p’esei ta E so por duna bida. 
Den Juan 10:10b, Hesus ta bisa ku “E ta duna Bida na 
abundansia.” Juan 10:28 Hesus ta bisa ku “E ta duna 
Bida Eterno.” E bida eterno i na abundansia ku Hesus 
ta duna, nos por risibí esei na momento ku nos reko- 
nosé ku nos ta pekador pèrdí den nos pikánan. Kere 
ku Hesus a muri na nos lugá i a resusitá pa duna nos 
pordon di piká i Bida Eterno. Kisas abo no ta buskando 
bida riba otro planeta, pero bo ta buskando un motibu 
pa biba. Bo ta buskando esei den bisionan, plaser pasa- 
hero, karera o hopi plaka. Bira bèk i pone bo bista riba 
Hesus, E so por duna bida. 
Orashon: Señor Hesus, pa basta tempu mi ta buskan- 
do Bida Eterno i na Abundansia ku Abo so por duna. 
Awe mi ta pidi pordon di mi pikánan. Mi ta aseptá Bo 
komo mi Salbador personal. Bin biba den mi kurason i 
duna mi e Bida Eterno i e Bida na Abundansia ku Bo a 
primintí den Bo Palabra. Amèn! 


Miralda Paula-Frans 
Produkshon PGM 


K R A L E N D I J K — 
Despues ku resientemente 
a sali un publikashon ku ta 
tilda gezagheber Rijna i ta- 
cha su integridat. 
Riba esaki e outoridat 
maksimo di Boneiru a duna 
e siguiente deklarashon. 
“Relashoná ku un pu- 
blikashon den kua ta pone 
mi integridat komo geza- 
ghèber i di diputadonan 
(sin menshoná nan nòmber) 
i tambe di empleadonan 
públiko na diskushon, mi 
ta enfatisá ku ami semper 
a sirbi interes di komunidat 
boneriano segun mi honor 
i konsenshi i semper mi lo 
sigui hasi esaki tambe. 
E preguntanan ku e 
artíkulo ta trese dilanti, 
anteriormente a keda dis- 


Reakshon di gezaghèber Rijna riba 
publikashon di Follow the Money 


kutí 
ampliamente 
tantu 
den Konseho Insular komo 
den medionan di komuni- 
kashon. 
E tempu ei esaki a kon- 
dusí na laga un instansia 
independiente 
evaluá 
e 
failnan Chogogo i Sunset, 
pasobra Kolegio Ehekutivo 
i Konseho Insular ta haña 
importante ku mester ak- 
tua den un forma presiso i 
eksakto kontra aktividatnan 
ilegal (di konstrukshon). 
Tur dos evaluashon, ku 
ta públiko, a konfi rmá ku 
e proseso di dunamentu 
di pèrmit i e elaborashon 
riba tereno di supervishon i 
mantenshon di lei tin mes- 
ter di mehorashon. 
Debi na Boneiru su kre- 
sementu fuerte a resultá ku 


e kapasidat di ehekushon di 
e aparato gubernamental no 
ta sufi siente mas. 
P’esei mi ta kontentu 
ku nos a stipulá den Akue- 
rdo Intergubernamental ku 
Ministerio di Asuntunan 
Interno i Relashonnan den 
Reino ta fasilitá nos e me- 
dionan nesesario pa forti- 
fi ká e aparato. 
Mi ta haña importante 
pa enfatisá ku hopi tempu 
promé ku publikashon di 
ámbos rapòrt, ya kaba mi a 
kombersá ku e sekretario di 
estado di Relashonnan den 
Reino tokante mehorashon 
i fortifi kashon di Direkto- 
rado di Supervishon i Man- 
tenshon di Lei. 
E proseso akí ta kanando 
ful spit. 


Tambe dos aña pasá, re- 
lashoná ku e aktuashon in- 
desisivo ku mi a konstatá 
dentro di e organisashon 
atministrativo den kaso di 
notifi kashon di (supuesto) 
violashon di integridat, mi 
a instituí un Ofi sina di In- 
tegridat. 
Finalmente mi ta tira e 
sugerensia ku den mi ak- 
tuashonnan mi ta laga in- 
teresnan privá hunga un ròl, 
leu for di mi. 
Dentro di Kolegio Ehe- 
kutivo a hasi palabrashon- 
nan bon kla tokante esaki, 
ku kada miembro di Kole- 
gio Ehekutivo tin ku tene 
su mes na dje: ora ta papia 


tokante failnan kaminda 
un hende for di sírkulo di 
relashon di un miembro ta 
enbolbí, e miembro en ke- 
stion no ta tuma parti na e 
deliberashonnan. 
Na mi opinion e pu- 
blikashon en kestion no 
ta balorá e esfuersonan ku 
Kolegio Ehekutivo i Kon- 
seho Insular, e aparato at- 
ministrativo, mi gabinete 
i mi mes – ku sosten kon- 
struktivo di e ministerionan 
enbolbí – ta hasi pa alsa 
kalidat di gobernashon i di 
ehekushon na un nivel mas 
haltu. Ta importante pa nos 
tur dediká nos tempu i nos 
energia na e proseso akí.” 


KRALENDIJK- 
Den 
wikènt tras di lomba un 
insidente a tuma lugá den 
kua un siudadano a sende 
un outo na kandela. Esaki 
a tuma lugá den sentro di 
siudat, den oranan di ano- 
chi. Ta trata aki di un outo 
di famia i segun infor- 


Siudadano ta sende 
outo na kandela 


mashon ku BONERIANO 
ta dispone di dje, e outo ta 
pertenesé na e hòmber ku 
inisial R.B. 
Nos no tin konfi rmashon 
di Kuerpo Polisial Hulanda 
Karibense (KPCN) pero, 
segun fuentenan digno di- 
krédito ta trata aki di un 


konﬂ ikto entre dos hòmber. 
Ku a eskalá di tal forma ku 
a destruí e vehíkulo aki por 
kompleto. 
Riba medio sosial por 
nota un video riba kua ta 
mira klaramente un persona 
na momentu ku e ta sende 
un outo na kandela. 

Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 

12.00 Aktualidat: 
Al Catalfumo & Michael Obersi 
13.00 Aki Boneiru: 
Joop van der Linden 
14.00 Herensia: 
Maria Goeloe 
15:00 Sitionan Marka: 
Oranje pan 
16.00 Herensia: 
Thelma de Palm 
17.00 Aki Boneiru: 
Presentashon musikal Skol Amplio 
Papa Cornes 
18.00 Herensia Korsou: 
Brunehilda (Bunchi) Romer 
19.30 Puerto Latino: 
Luis Zárraga 


20.00 Herensia: 
T.W.R., Telbo & Guatemala 
21.00 Aki Boneiru: 
Adopta un Grandi MBO 
21.30 Aki Boneiru: 
Bonai 
22.00 Herensia Aruba: 
Angel Coronel 
23.00 BAPA: 
Mariette Oosterhoff 


Contratistas Generales de 
Obras B.V. 
ta buska 
- 4 metselaar 


-mester tin MBO-2 
Pa inf. tel.+599 786 0413 


BECS B.V. 


ta buska 
persona femenina pa trabou di limpiesa 
persona maskulino pa mantenshon general 
-mester por traha den tim, i segun rooster 
-mester tin 1 aña di eksperensia den e trabou rekeri. 
Pa mas inf. tel. 717-2197 òf pasa na 
Kaya Antonia # 3. 


Ecua Bon Construction 
B.V. 


ta buska 
1 schilder (pintor) 


Pa mas inf. tel. 782-2903 


KRALENDIJK- 
“Lei 
ta defendé e trahadó, e du- 
nadó di trabou ta respon- 
sabel pa mantené un bon 
registrashon di e kantidat 
di ora ku un empleado a 
traha”, abogado mr. An- 
thony Nicolaas ta splika 
reportero di Boneriano. 
Den aña 2022 Korte 
den Promé Instansia a a- 
tendé vários kaso sivil ku 
ta enserá disputa entre du- 
nadó di trabou i e trahadó. 
Ámbos partido semper 
ta diskutí tokante e kanti- 
dat di ora ku a traha i natu- 


Dunadó di trabou mester 
registrá oranan di trabou 


ralmente e montante ku ta 
mará na esaki. 
Abogado mr. Nicolaas 
ta splika ku segun nos 
sistema laboral un persona 
mester traha pa por kobra. 
“Ta bira fèrfelu na mo- 
mentu ku un persona tin un 
kontrato laboral di 0 ora. 
Bo mester tin e ora re- 
gistrá pa bo por pag’e. 
Ta hopi bon si mantené 
un ‘prikklok’ òf kualke 
otro forma di registras- 
hon.” 
Abogado mr. Edward 
Winkel tambe ta rekonosé 


e situashon aki. 
“Hopi kompania no tin 
nan atministrashon kore- 
kto òf kompleto. 
Pa evitá problema òf 
diskushon 
despues, 
ta 
mihó registrá i asta laga e 
trahadó fi rma e ora regi- 
strá”, e ta splika. 
Na momentu ku e parti- 
donan no por prueba e kan- 
tidat di ora, mester tuma e 
pro medio di e último 3 lu- 
nanan ku a traha. 
“Esaki ta stipulá den 
nos Kódigo Sivil buki 7a”, 
mr. Nicolaas ta agregá. 


Siña di bo historia, 
kultura i naturalesa 

Pa info i komunikado den Extra/BONERIANO, 
USA MAIL: 
extrabon@gmail.com 


publiek mes ta bario skohé? 


*** 
No papia mes di e otro ku a pone trùk parker, sera mikrofon i laga flùit un 
banda pa kuminsá kore riba fèlt di Elion Flores. Mester atmití si, Madam 
X semper te kere den: ‘Duna Cesar loke ta di Cesar.” Partido blou ke ka- 
bainan den bon kondishon. 


*** 
Pero, Madam X ta preokupá pa algun desaroyo den e partido blou. Koló 
blou su pòni ku ta trèk e garoshi di voto, a disidí na keda den stal. Esaki 
sigur ta un gòlpi duru pa e partido. Kon grandi e daño ta? Ta na mart 
2023 nos lo sa esei. No papia mes, di hisadó di bandera ku a distansiá di 
e partido. Ta di spera ku e no ta hisa e kònteinernan na Mentor bai kuné. 


*** 
Tene kuenta ku Madam X no ta muhé ku ta papia òf skirbi pa loko. Ta kos 
dokumentá i investigá so ta sali fo’i mi boka i pèn. Tin biá Madam X no 
por pega soño i mi ta sali mi kas pa por mira ku propio wowo kosnan den 
nos sosiedat. No ta lenga di hende a konta mi, ta mi wowonan ku bichi 
mester kome un dia, a mira. 


*** 
Ta asina mi a mira nos amigu kurason di oro di partido bèrdè. Aparente- 
mente e no tin mas strès di retòndu, pero, awor ta hansha di elekshon. 
Madam X a mira un indjan riba baiskel ta kore dilanti BC. Nos amigu ku 
kurason di oro, tabata kome un apel ora e indjan a aserk’é. Madam X a 
mira kon nos amigu a saka su kartera i duna e indjan un tiki kèsh. Mi ta 
bisa boso, nos polítikonan sí ku tin bon kurason. 


*** 
Madam X ta atmirá kon nos hendenan ta kumpli ku otro. Esei ta hasi mi 
orguyoso di ta un boneriano. Ora nos ta sostené otro den tristesa. Asina 
mi a mira e yu siña di kolo kòrá. Kabei yen di djèl halá patras ta kumpli na 
un entiero. Madam X a gosa di mir’é pará na 88 snèk meimei di su hen- 
denan, miéntras Amstel Bright tabata kore mané riu. Akí si e no a grita: 
“Presidente, punto di òrdu.” 


*** 
Loke ta mas bunita ainda ta kon nos arena polítiko ta un refleho di nos 
komunidat. Awor e hòmber blanku, kabei blònt tambe a drenta e arena 
aki. Masha bon mes! Un gran hòmber, ku sa bon ku pa atendé ku kachó. 
Pero, dia el a kore kampaña meimei di kachó Boneriano, esaki sin pensa 
a mord’é. E verbant rònt di man ta muestra kon e ta sakrifiká pa nos isla. 
*** 


Kampaña a kuminsá. No ta kos di mala lenga, pero a yega ora pa Madam 
X. analisá nos arena polítiko. Falta ménos ku seis luna i kualke siudada- 
no ta pensa ku kosnan ta trankil, pero e realidat ta otro. Miéntras Hulan- 
da ta tira un par di mion aki i aya pa tapa wowo di hende, nos polítikonan 
lokal ta preparando pa kore kampaña. 


*** 
Mi ta kontentu di mira ku nos polítikonan ta sostené otro den e trabou, 
kolaborashon tin prioridat. Kon otro por splika nos Gezaghèber i dos 
diputado ta kòrta un sinta na aeropuerto? E skèr tabata pisá i komo gran 
kolega, nan a yuda otro tene esaki. Sigur ta un gran kos pa mira. 


*** 
Nos partidonan a kuminsá lusi i Madam X. yen di nostalgia i speransa, ta 
profundisá den e asuntunan aki. Madam X. ta sigui desaroyo di partido 
blou djaserka. E shon grandi di partido blou, den pleno ‘luna de miel’ no 
ta drumi. Segun mi e brùit aki ta mané e lampi ku tin genio aden, mester 
frega e lampi p’e genio aparesé. Si koló blou ta fuerte den e elekshon 
aki, e genio blònt aki sí ta hasi deseonan realidat. Kòrda si, Madam X ta 
analisá polítika di Boneiru, nada mas. 


*** 
M’a komprondé ku ya e shon grandi a saka su kabainan lòs den komu- 
nidat. Tin un paso fino ta trein duru tur mardugá riba Seru Largu. Den 
naturalesa e kabai aki ta sintié bon, kompañá pa su músika di Reggae. 
Ta ken el o aserká pa voto? Hendenan di Playa Pabou òf e bia aki ta Re- 


Kampaña a kuminsá 
duru duru 


MADAM 
X 


KRALENDIJK -- Enti- 
dat Públiko Boneiru ta bai 
trese e puntonan di preoku- 
pashon for di e rapòrt di 
Green Peace Hulanda, re- 
lashoná ku kambio di klima 
i vários senario di e poten- 
sial impakto na Boneiru, 
bou di atenshon di e mini- 


Gezaghèber Edison Rijna: 
“Rapòrt Green Peace ta suprayá 
nos preokupashon” 


sterionan na Den Haag. 
Gezaghèber Edison Rij- 
na: “E rapòrt ta suprayá nos 
preokupashonnan. 
E problemanan ku nan 
ta deskribí den e rapòrt, ta 
keda riba tereno di hopi de- 
partamento. Importante ta 
pa nos sòru ku Boneiru riba 


término largu por defendé 
su mes kontra kambio di 
klima. Nos ke hasi esaki pa 
medio di sigui kolaborá i 
dialogá ku e ministerionan. 
Huntu ku mi koleganan 
mandatario, mi ta sigui hasi 
esfuerso pa pone énfasis 
riba urgensia di esaki.” 


Diputado James Kroon 
di naturalesa ta agregá: “E 
tópiko di klima ta haltu riba 
agènda serka nos. 
Durante nos bishita di 
trabou na Hulanda na luna 
di yüli último, nos a papia 
tokante e posibilidatnan pa 
establesé un mesa di klima 


na Boneiru, pa apsorbé e 
konsekuensianan di kambio 
di klima mas mihó posibel. 
Tokante esaki riba tér- 
mino korto ta bai organisá 
kòmbersashonnan di kon- 
tinuashon ku e diferente 
partnernan i organisashon 
di interes.” 

Tonchi, 
sèptèmber 
a 
kaba asin’ei. Nos a dren- 
ta e lunanan di dos sifra. 


Awèl si, e lunanan ku ta bai 
kosta dòbel mas tantu tambe. 


Problema ‘tékniko’ 
Deurwaarder Próspero Silberie, 
den e trámitenan pa pone beslag, 
tabata sintá ademas ku un pro- 
blema tékniko interesante, segun 
por lesa den relatonan di korant dje 
dianan ei. Lei ta eksigí pa un deur- 
waarder, momentu ku e ta pone un 
barku na kadena, mester subi na 
bordo personalmente pa plak un 
dokumento riba kua tin skirbí ku 
a pone beslag riba e barku. Pero 
Deurwaarder Silberie, ku su kurpa 
korpulento, difísilmente lo por a 
subi na bordo di Tilisa del Mar via e 
trapi di kabuya ku a instalá na bor- 


do dje embarkashon. E relatonan 
di korant no ta mustra kon Silberie 
a solushoná e problema aki, pero 
echo ta ku a pone embargo riba 
Tilisa del Mar. 
Segun dianan tabata pasa, ku 
e barku na kadena, su situashon 
tambe tabata birando mas pre- 
kario riba kosta. Di dia i anochi 
olanan tabata bati kurpa dje barku 
i e tabata hañando mas i mas daño 
bou di dje. Ademas el a kuminsá 
kèntel. I ainda e doño no por a 
logra un solushon pa, na promé 
lugá, kita e beslag, pa despues 
saka e barku. 


Bahamentu di kos 
Na fin di yüni 1983 e funsho- 
nario polisial Cruden, ku tabata du- 
nando lès den korementu di outo 
na agentenan polisial di Boneiru, 
tabata den besindario di Willem- 
storen, na momentu ku el a tuma 
nota ku hende tabata baha kos for 
di e barku Tilisa del Mar. Mesora el 
a tuma kontakto ku sentral di polis 
pa informá loke el a opservá. Loke 
a hala su atenshon tabata ku no ta- 
batin niun selador na e sitio, siendo 
ku na un okashon asina mester tin 
un funshonario asina presente pa 
vigilá i kontrolá. 
E polisnan ku tabata risibiendo 
lès serka Cruden, huntu ku e fun- 
shonario polisial aki, a bai hasi 
investigashon riba nan mes, spe- 
rando riba asistensia di servisio di 
vigilansia di polis. Cruden a mustra 
un dje e hòmbernan ku tabata ba- 
hando kos for di e barku ku esaki 
no ta pèrmití sin presensia i super- 
vishon di Duana. E hòmber a kon- 
testá ku debidamente tantu Duana 
komo kapitan di Tilisa del Mar ta- 
bata na altura di e loke nan tabata 
hasiendo. 
E polisnan sinembargo no a 
konfia e kos masha i a disidí di 
konfiská tur e artíkulonan ku ya 
nan a baha for di e barku i ku ta- 
bata poné den un pikòp. A hiba e 
artíkulonan aki warda di polis, pero 
despues a bin sali na kla ku enbèr- 
dat nan tabatin pèrmit di Duana pa 
baha e artíkulonan. 
No tabatin sufisiente personal di 
Duana pa por a manda un selador 
e sitio pa kontrolá desembarke di 
e artíkulonan. Un situashon asina 


tabatin tambe kuater aña promé, 
tempu ku e barku Alisio a pega nort 
di boka di Lac. Ya for di momentu 
ku e hendenan a kuminsá ta baha 
for di Tilisa del Mar, Havenmeester 
Berénos, kende tambe a kai riba e 
echo ku no tabatin duanero na e 
sitio, a pone Gezaghebber Interino 
Victor Winklaar na altura di un ke 
otro. 


Nunka mas 
Extra ta informá na fin di yüli ku 
Tilisa del Mar a sigui kèntel, fòr- 
sando e último tripulante ku a keda 
na bordo pa baha for di e barku. El 
a saka un trapi di kabuya pa baha, 
pero e barku a kèntel demasiado, 
di manera ku e trapi no tabata 
yega abou mas. E ora ei e tripulan- 
te a keda pará riba e trapi, gritando 
pa yudansa. Tabata den oranan di 
anochi i a dura te banda di 3’or di 
mardugá pa el a keda aliviá for di 
su situashon prekario. 
Un suseso hopi interesante a 
sosodé tambe na fin di yüni 1983. 
Un boto di piskadó di Kòrsou di 
Echi van der Veen, esta e boto El 
Rey (NC-448), a pega riba kosta di 
Boneiru masoménos 500 meter pa 
nort di Tilisa del Mar. 


Nunka mas a logra saka Tilisa 
del Mar. Un sierto momentu kapi- 
tan Donald Wayne Williams a di- 
sidí di entregá su lucha i a ban- 
doná Boneiru. 
Segun añanan tabata pasa e la- 
man brutu ku tin na Willemstoren 
a sigui hasi su trabou i pokopoko 
e restunan di Tilisa del Mar a dis- 
parsé for di bista. 


Suseso 
Inlubidabel© 
E kosta pariba di Boneiru, entre Willemstoren i e toren di Spelonk, 
atraves di siglonan tabata esenario di hopi noufragio di barku. Spe- 
sialmente riba e kosta for di Willemstoren pa entrada di e bahia di 
Lac mas tantu barku a dal kibra. Esaki tabata motibu tambe ku a 
traha un faro na e punta sùitost di Boneiru, konosí tambe komo 
Lacre Punt òf Punta de la Ore. E último barku grandi, banda di e 
kantidat di yatenan di bela mas chikitu, ku a pega riba kosta den e 
área aki tabata Tilisa del Mar, un barku di e tipo “coaster”, ku no a 
saka nunka for di e sitio aki. El a frusa i kaba na nada. 


E noufragio di Tilisa 
del Mar (5) 


8 
Djaluna 3 òktober 2022 


KRALENDIJK – Den 
un karta habrí ku James 
Finies di Nos ke Boneiru 
Bèk (NKBB) a manda 
pa promé minister Mark 
Rutte, e ta skirbi a tuma 
nota di bo diskurso tokan- 
te e guera na Ukrania na e 
apertura di e 77 Asamblea 
General di Nashonnan Uní, 
kaminda bo a subi e pre- 
stigioso esenario mundial 
di Nashonnan Uní pa pre- 
sentá akshonnan i plannan 
pa futuro di bo gobièrnu. 
Den nos bista i eksperensia 
komo pueblo Boneriano ku 
a biba i soportá bo gobièrnu 
su aneksashon ilegal ora ku 
a disolvé Antia Hulandes 
na 10 òktober 2010, nos por 
bisa ku sertesa ku tur lokual 
ku su honorabel a ekspresá 
riba e esenario mundial akí 
ta eksaktamente den tur as- 
pekto bèrdat pa nos pueblo 
Boneriano. 
Finies ta sigui: “Den nos 
kontinuo esfuersonan pa 
eksponé atrosidatnan Hu- 
landes en buska di hustisia 
pa nos pueblo Boneriano, 
ku ta den proseso pa pone 
Boneiru bèk riba lista di 
teritorionan 
sin 
propio 
gobernashon di Nashonnan 
Uní. 
Pasobra nos no tin re- 
presentashon pa para defen- 
dé nos bèrdat i derechonan 
riba e esenario di Nashon- 
nan Uní, nos lo evaluá e 
diskurso ku bo a duna. 


NKBB ku karta habrí na promé minister Mark Rutte 
Hipokresia i bèrdat 
na mes momento 


Nos lo hasi esaki ku 
palabranan direkto i kla, 
e mesun manera ku abo a 
ekspresá bo gobièrnu su 
punto di bista i plannan riba 
e konﬂ ikto na Ukrania. 


Mentira kompleto 
Rutte su vokabulario a 
shòk nos, segun Finies, si- 
tando bo mes palabranan, 
delirante, engañoso i menti- 
ra kompleto. I di otro banda 
nos a keda babuká, pasobra 
bo a papia riba libertat, out- 
odeterminashon, estado di 
derecho, determiná bo mes 
futuro, e pueblo su derecho 
pa skohe su mes kaminda, 
prinsipionan fundamental 
di e karta di Nashonnan 
Uní, etc. 
NKBB, di akuerdo ku 
Finies, Rutte su diskur- 
so ta hipokresia di nivel 
mas haltu, pasobra e dis- 
kurso ta hasí na e nivel 
mas haltu diplomátiko di 


mundu, e asamblea gen- 
eral di Nashonnan Uní. E 
evaluashon di e diskurso ta 
solamente basá riba echo, 
sitando bo mes palabranan. 
Sitando honorabel ekse- 
lensia Mark Rutte: “Nos 
tin hasi un eskoho entre 
abuso di poder ta korekto 
i un komunidat internasho- 
nal bibando na pas bou di 
leinan di hustisia.” 


Krímen kontra humanidat 
Nashonnan Uní, Finies 
ta sigui, a deklará ku kolo- 
nialismo ta krímen kontra 
humanidat, awor di kon bo 
gobièrnu ta kontinuá ta im- 
poné dor di abuso di poder 
leinan i manehonan kolo- 
nial riba nos isla Boneiru i 
e otro islanan Karibense. E 
ora ei ta di kon boso gobièr- 
nu Hulandes a tuma over 
nos isla chikí Boneiru su 
aeropuerto internashonal i 
transform’é i ekspandé den 
tempu rápido sobrepasá 
normanan komersial su- 
puestamente na normanan 
militar. 
Rutte den su diskurso: 
“E pueblo solamente ke pa 
keda lagá na pas pa disidí 
nan mes futuro, nos mester 
mantené estado di derecho, 
ta derecho fundamental di 
un pueblo pa skohe nan 
mes kaminda. Ta trata di 
libertat ku ta anhelá pas i 
hustisia, kual nan bos no ta 
keda skuchá.” 
Finies ta skirbi: “Sí 
asina mes Rutte, e pueblo 
Boneriano lo kier keda lagá 
na pas. Nos lo ke pa bo 
para e migrashon di Hulan- 
des Oropeo pa establesé na 
Boneiru i enkurashá pa bo 
gobièrnu ku insentivonan, 
depopulando i hasiendo e 
pueblo Boneriano un mino- 
ria riba su mes isla, kamin- 
da e imigrante Hulandes 


Oropeo ora e yega por vota 
den 90 dia den elekshonnan 
lokal di Boneiru. 
Boso gobièrnu a man- 
tené boso mes na lei in- 
ternashonal i estado di 


derecho ora ku boso gobièr- 
nu unilateralmente a aneksá 
i ankra Boneiru den boso 
konstitushon sin derecho 
igual i kontra di deseo di e 
pueblo.” 


Djaluna 3 òktober 2022 
9 


Dosentenan di 
Hulanda Karibense 


Ta boso ta guia nos alumnonan, apoyá nan, 
inspirá nan i eduká nan… 


Awe ta e dia pa gradisí boso, i pone boso 
den spòtlait. 


Deseando boso felis Dia di Dosente! 


KIRALENDIJK -- Pa 
fortifi ká 
e 
koperashon 
dentro di e proseso di imi- 
grashon i hasi palabrashon 
tokante prioridat konhunto 
na Hulanda Karibense, e 
mini konferensia anual a 


tuma lugá riba 29 di sèp- 
tèmber. 
Tema di e aña aki ta- 
bata ‘Kadena di estranhero 
2.0 i trafi kashon di hende’ 
(Vreemdelingenketen 
2.0 
en mensenhandel). 


Gezaghèber di Boneiru, 
Edison Rijna, a hasi aper- 
tura di e konferensia. 
Despues di mira bèk un 
ratu kòrtiku riba e konfe- 
rensia di aña pasá, riba e 
programa di mainta a para 


ketu riba e tema di eksplorá 
posibilidat di digitalisashon 
i organisashon konhunto di 
e ‘biahe di kliente’ di un es- 
tranhero. 
Esaki tabata bou di guia 
di Ron van Beusekom, hefe 
di departamento di ICT na 
e Shared Service Organisa- 
tie di Rijksdienst Caribisch 
Nederland. 
E imágen ideal ta pa 
ofresé siudadano un solo 
portal di entrada pa ser- 
visio. Kolaborashon ta di 
gran importansia den esaki, 
pa motibu ku na Hulanda 
Karibense tin organisashon 
relativamente chikitu ku 
rekurso i konosementu li- 
mitá riba e área di ICT. 
Parti atardi e partisi- 
pantenan a kontinuá ku e 
programa interaktivo ku e 
desaroyonan riba tereno di 
trafi kashon di hende i kon- 
trabanda di hende den e 
área di Karibe. 
Bou di guia di kri- 
minólogo Simone van der 
Zee i liaison di polis pa 
Reino na Venezuela, Henk 
Werson, e partisipantenan 


a diskutí entre otro tokante 
kon por rekonosé señal di 
trafi kashon di hende mas 
mihó dor di kolaborashon. 
Por ehèmpel, ora ku ta 
trata di hende ku ta traha 
ilegal aki i ku bou di pre- 
shon ta ser eksplotá. 
Durante di e mini kon- 
ferensia e siguiente or- 
ganisashonnan 
tabata 


tin representashon: Kue- 
rpo Polisial Hulanda Ka- 
ribense (KPCN) Duana, 
Koninklijke Marechaussee 
(KMar), 
Ministerio 
Pú- 
bliko (OM), Wardakosta, 
Instituto Hudisial Hulanda 
Karibense (JICN), Voog- 
dijraad CN, Sentro di In- 
formashon i Ekspertisio 
Regional (RIEC), Entidat 
Públiko Boneiru (entre otro 
Supervishon i Mantenshon 
i Asuntu Sivil), Plenchi di 
Trabou i e ministerio di 
Hustisia i Siguridat. 
E servisio di Imigrashon 
i Naturalisashon CN i e 
unidat di Asuntunan So- 
sial i Empleo a organisá e 
konferensia i tambe tabatin 
representashon. 


Mini konferensia kadena di estranhero 
pa fortiﬁ ká kolaborashon 

KRALENDIJK- Djasa- 
bra 1 di òktober último nos 
grandinan a selebrá nan 
dia. Na diferente sitio riba 
nos isla tabatin aktividat 
enkonekshon ku Dia Inter- 
nashonal di Grandinan. 
Entre otro grandinan di 
Fundashon Mariadal a gosa 
den un ambiente festivo i 
ameno kompañá pa e ban- 
da Farley's entertaiment. 
Plataforma di Grandinan 
tambe a organisá un gran- 


Tremendo selebrashon Dia 
Internashonal di Grandinan 


dioso selebrashon pa nos 
grandinan na Klup Soho. 


Selebrashon ofisial 
Un selebrashon ofisial a 
tuma lugá na Cocari, riba 
Plenchi Carmen Goeloe. 
Pader Ivan Gomes a 
habri e aktividat ku palabra 
di Dios, alabes a bendi- 
shoná tur presente ku awa 
bendita. 
Diputado 
Nina 
Den 
Heyer a hiba palabra. 


“Danki na boso ku nos 
ta aki. Nos ta apresiá i ba- 
lorá boso. Tin mas kos pa 
nos hasi pa boso i poula- 
tinamente, nos ta kumpli 
ku loke falta. Boso meresé 
mihó”, el a bisa. 
Genara 
Timp-Silberie 
di Zorg en Welzijn Groep 
(ZW-groep) tambe a dirigí 
palabra na e presentenan. 
“Nos tei pa hasi boso bida 
mas dushi posibel na e edat 
ku boso tin awor. Boneiru ta 
awe, loke boso a hasi ayera. 


Boso mester di bon lugá pa 
biba i ta kontentu, bon guia 
den bida di awor. Komo 
ZW-Groep, nos tei pa boso. 
Tin mas di 3000 hende riba 
60 aña na Boneiru. 
Nos tin ku atendé pa es- 
nan ku bai studia bin bèk 
Boneiru òf keda Boneiru pa 
yuda. Gosa di e dia. Boso ta 
nos orguyo.” 
Durante e selebrashon 
a duna rekonosementu na 
2 persona ku mas edat riba 
nos isla. Ta trata di Servilia 


‘Via’ St. Jago. Otro luna 
e ta hasi 99 aña di bida. E 
otro persona tabata Eugeni 
Guillermo Cicilia ku tin 95 
aña di edat. 
Dado momento a pre- 
sentá Duchi dilanti tur pre- 
sente kende a kumpli 85 
aña di bida. 
Sigur 
nos 
grandinan 
meresé e tremendo sele- 
brashon aki. E potrètnan ta 
duna un impreshon di tur e 
aktividatnan riba Dia Inter- 
nashonal di Grandinan. 

KRALENDIJK – Liseo 
Boneriano a kumpli se- 
gundo lustro di eksistensia 
djabièrnè. Liseo ta kai bou 
di 
Stichting 
Scholenge- 


Liseo Boneriano a kumpli segundo lustro 


meenschap Bonaire, pero ta 
situá na Kaya Amsterdam. 
Bou di Liseo Boneriano ta 
kai VWO, HAVO i MAVO. 
E selebrashon a soso- 


dé den sírkulo interno. A 
duna rekonosementu na e 
promé dosentenan ku a ku- 
minsá 10 ana pasá na Liseo 
Boneriano, ku ta Gerardine 


Arneman, Edelmira Caro- 
lina, Monique Meijers, Li- 
lian Paula. 
Tabata falta Herbert Sil- 
lie, Joost Latiers, Sidney 


Martijn, Leo Loozen. Otro- 
nan no tabata presente. 
SGB den su totalidat ta 
konsistí di 1.800 alumno i 
studiante. 

W I L L E M S TA D — 
Djabièrnè último e de- 
legashonnan 
di 
Aruba, 
Hulanda, Kòrsou i Sint 
Maarten a klousurá IPKO 
di forma eksitoso. Tur e 
delegashonnan por wak 
bèk na diálogonan habrí ku 
a kana den bon esfera. 
A ankra e palabrashon- 
nan hasí den un dokumento 
firmá dor di lidernan di e 
delegashonnan. 
Na final di e konferensia 
tabatin un konferensia di 
prensa. 


A klousurá konferensia IPKO 


WILLEMSTAD--Kon- 
tinuando ku investigashon 
den un kaso di ladronisia ku 
a tuma lugá, polis a realisá 


Detenshon relashoná ku ladronisia 


un detenshon. 
Djaweps utimo, a de- 
tené e hòmber sospechoso 
G.M.S. nasé na Kòrsou di 


30 aña di edat. 
E detenshon a tuma lugá 
na Warda di Polis Montaña. 
A presentá e sospechoso 


dilanti un fiskal ouksiliar 
ku a ordená su enkarsela- 
mentu pendiente di mas in- 
vestigashon. 


W I L L E M S T A D — 
Djaweps, 
alrededor 
di 
17.27’or Sentral di Polis 
a risibí notifikashon ku 
den Pampanostraat tin un 


Kaso di tiramentu ku morto 


hòmber drumí riba su lom- 
ba i no ta reakshoná. 
A dirigí unidat polisial 
na e sitio i nan a topa ku 
un hòmber drumí abou ku 


diferente perforashon di 
bala na su kurpa. 
Tambe polis a haña 
i 
konfiská 
un 
kanti- 
dat di ‘huls’ na e sitio. 


WILLEMSTAD-- 
En- 
konekshon ku un investi- 
Detenshon relashoná ku ladronisia 


gashon den un kaso di la- 
dronisia ku a tuma lugá dia 
27 di sèptèmber 2022, polis 
a realisá un detenshon na un 
kas situá na Kaya Libanon. 
Djabièrnè 30 di sèp- 
tèmber 2022 alrededor di 
09.30’or, tim di reshèrshi a 
detené e hòmber sospecho- 
so S.G.F., nase na Kòrsou di 
22 aña di edat. A presentá e 
sospechoso dilanti un fiskal 
ouksiliar ku a ordená su en- 
karselamentu pendiente di 
mas investigashon. 


Dòkter di polis alrededor di 
18.53’or a konstatá morto 
di e hòmber, Nathaniel Yoel 
PASTOR nasé na Kòrsou 
dia 18 desèmber 1994. 


Riba òrdu di fiskal di 
Ministerio Públiko a tuma 
e kurpa sin bida den beslag 
pa mas investigashon. 


ARUBA 
KÒRSOU 

WILLEMSTAD -- Hen- 
ny Barbolina (1964) ta in- 
geniero kímiko i ta trahan- 
do den industria petrolero 
ainda, na momentu ku e 
bini den kontakto ku mé- 
todonan nobo pa kultivá 
fruta i bèrdura. Mésora el 
a entusiasmá. Na aña 2011 
e ta konstruí un instalashon 
chikí di Aquaponics tras 
di su kas. Loke a kuminsá 
komo un hòbi awor ta e 
obra di su bida. Esei no a 
bai di mes. “Nos Kunuku ta 
mi penshun”, segun Henny 
Barbolina. 
For di mucha Henny 
ta traha na kunuku di su 
famia. Komo mucha di 7 
aña e ta yuda su wela ku 
un trupa ku sentenares di 
kabritu. E ta duna nan ku- 
minda, e ta saka nan i trese 
nan bèk for di mondi, pero 
tambe e ta mira kon nan ta 
wòrdu di slaktu pa e karni. 
Asin’ei dies aña largu, te ku 
su di diesshete aña, e ta siña 
trikinan di bida di kunukero 
anto kultivamentu di fruta i 
bèrdura. 
Den tur e añanan despu- 
es e konosementu ei a sak 
i e mester kuminsá total- 
mente di nobo. E ora ei e ta 
ripará ku su konosementu 
sientífiko ta yud’é. Di mé- 
sun manera ku e ta hasi su 
trabou 
komo 
ingeniero, 
trankil i bon pensá, e ta 
lanta Nos Kunuku. Paso pa 


ARUBA 
KÒRSOU 


paso. Aki tur kos ta parse di 
kai na su lugá. 
Na e tereno akí na 
Ronde Klip e por kòrta e 
set ku e tin pa inovashon 
i desaroyo duradero. Aki 
tambe e gosadó di bida den 
dje ta den loke e ta stima. 
Bai laman i piska un piská, 
kushiná dushi bebiendo un 
serbes. Naturalmente ku 
produktonan lokal. Esei ta 
e idea tras di Nos Kunuku. 
Renunsiá no ta un opshon. 
Pasó esaki ta bai mas aleu 
ku un empresa ortikultural. 
Esaki ta é solushon pa Kòr- 
sou bira ménos dependiente 
di importashon di kuminda. 
Barba tin un mishon. 


Un mishon 
”Esaki ta realmente im- 
portante pa Kòrsou. Nos lo 
logra sigur sigur, no matter 
what! Ainda nos ta importá 
90% di nos alimentonan. 
Esaki ta yega nos isla pa 
medio di transporte aéreo 
òf marítimo. Na momentu 
ku preis di kombustibel 
subi na mundu, mésora e 
produktonan ei ta bira mas 
karu aki. Pues nos mes 
mester bai produsí mas. 
Esei por ku téknikanan 
modèrnu manera Aquapo- 
nics i Hydroponics, anto 
ku e filosofia di Permakul- 
tura kaminda e sistema 
ekológiko ta outosufisi- 
ente. E punto di salida ta: 


modèrnu i orgániko. M’a 
pensa bon tokante esei. Mi 
ta skohe partikularmente 
bèrdura ku ta bini djafó. Mi 
no ke kompetí ku e otro ku- 
nukeronan na nos isla, anto 
asina ta surgi mas diversi- 
dat di produktonan lokal.” 
“Nos Kunuku ta mi 
penshun. Kada be mi a 
pone poko sèn un banda 
pa konstruí esaki. Tiki tiki, 
m’a kai i bolbe lanta para. 
E bida di kunukero ta den 
mi sanger. Mi a lanta na 
un kunuku. Mi wela taba- 
tin kabritu i planta bèrdura. 
Maishi, bonchi, milon. Ma- 
sha tradishonal. 
Plug na ougùstùs, plan- 
ta na òktober i kosechá na 
mart. Asina kos tabata bai, 
anto ainda ta bai. 
Mi no a pensa nunka ku 
mi mes por a bira kunuke- 
ro. Traha den kunuku? Esei 
tabata algu pa esnan ku no 
por a siña. Un estudio i un 
bon trabou, esei tabata e 
meta. 
Ami a skohe pa studia 
kímika, pasó kasualmente 
mi tabata bon den esei. 
Pero na Hulanda mi a mira 
ku sí ta posibel pa tin un 
bon bida komo kunukero.” 


Gana 
Henny Barbolina ta sigui 
splika: “Bèk na Kòrsou m’a 
kuminsá haña gana. Pero 
na e kas kaminda mi ku mi 
kasá ta biba tin espasio pa 
djis un par palu di fruta. 
Despues di mi divorsio, 
mi a bin biba aki na Ronde 
Klip. Mi ta hür e tereno di 


famia di un amigu. Na 2011 
mi ta wak un instalashon 
modelo di Aquaponics na 
Aruba. E guru di Australia 
Murray Hallam, ta impaktá 
mi ku un video. E hòmber 
ta un inspiradó, mi a entu- 
siasmá mésora. Bou di e 
dak akí mes mi ta traha un 
promé tèst chikí. Mi ke sa 
tur kos tokante e tema, mi 
ta buska informashon na 
internèt, anto mi ta bai kur- 
sonan na Merka i Kòrsou. 
Di e manera ei mi ta siña 
e téknikanan básiko. Pero 
ta e ora ei numa e kos ta 
kuminsá. E ora ei bo mes- 
ter hasié, eksperimentá. Ta 
méskos ku kore outo. Bo no 
por kore outo bon ora bo a 
kaba di saka bo rèibewèis. 
Esei bo ta siña despues, den 
práktika.” 
“Bo no ta haña un hen- 
de ku por hasi e trabou akí 
asínasina. Bo mester tin 
idea di loke bo ta hasiendo 
anto konstantemente tene 
na kuenta ku ta bayendo 
bon ku e matanan. Ora ta 
trata por ehèmpel di micro- 
greens, bo mester sa esak- 
tamente kuantu awa bo ta 
duna nan. Shete dia despu- 
es bo mester por kosechá pa 
bo por entregá na e kliente 
na tempu. Esei no tin mag 
di bai robes. Tur etapa mes- 
ter ta na òrdu. For di mo- 
mentu ku e simia ta bai tera 
te na momentu di e pedido. 


Kòrsou no tin un formashon 
profeshonal di hardineria 
i agrikultura. Esei ta hasi 
falta. Ta p’esei no por haña 
trahadó kalifiká.” 


Di simia te blachi 
Tur kos ta kuminsá ku 
e simia korekto. Barbolina 
a tarda sigur un aña pa e 
haña sa ta kiko ta funshoná 
mihó na Kòrsou. Ku un kas 
di glas chikí patras riba e 
tereno, e ta kultivá micro- 
greens. Microgreens ta bèr- 
dura ku por wòrdu kosechá 
ora nan ta chikitu ainda. 
Aya, riba 200 meter kuadrá, 
tambe tin rúkola. Den tera. 
Pero un tera fértil spesial. 
Esaki ta e asina yamá kul- 
tura di Hügel. 
Den un buraku tin mate- 
rial orgániko den kapa poné 
riba otro (taki, shushi di 
kurá, sobrá di bèrdura i fru- 
ta), muhá i tapá ku tera. En 
realidat esaki mester forma 
un seru, pero Barbolina a 
koba un buraku. 
Riba e fondo di kòmpòst 
akí, òf mèst orgániko kom- 
pletamente natural, e ta 
kultivá su rúkola. Pero e 
produkto ku ta e éksito di 
Nos Kunuki ta: salada. Pa 
siman ta kultivá sentenares 
di kròpsla for di e bakinan 
riba 1.000 meter kuadrá ku 
ta reservá pa e kulivo di 
Aquaponics. 
Por kultivá un kròpsla 


Kunukero Henny ‘Barba’ Barbolina 
“Nos Kunuku ta mi penshun” 

asina despues di seis siman. 
Tur esei ta wòrdu hasí na 
man. Piki, tulsa, laba, anto 
sentrifugá i seka. Kaba pa- 
ketá, etiketá i sera. Tiki-tiki 
Barbolina ke hisa e produk- 
shon di salada na 3.000 
kròpsla pa siman. Produk- 
shon di rúkola i yerba ta 
tuma ainda mas trabou. 
Mester traha bòshi di esaki- 
nan. Menta i yerba di hole 
tambe ta krese den baki sin 
tera, riba 300 meter kuadrá, 
pero a base di e téknika di 
kultivo Hydroponics. 


Kouteloso ku awa 
Na un isla trópiko mane- 
ra Kòrsou, ku un tempora- 
da di áwaseru i un periodo 
seku, e desafio di mas gran- 
di pa e kunukero ta, pa por 
tin sufisiente awa i ku esaki 
ta pagabel. 
Por mira bon kon esaki 
ta posibel na Nos Kunuku. 
Ta fangu awa di yobe ku 
desagwe kantu di dak i kon- 
strukshonnan pa krea som- 
bra, den dam i pisinanan. 
Riba e tereno di kasi 2.4 
hèktar tin un almasenahe 
di awa di kasi 170 metro 
kúbiko optenibel. Sufisien- 
te pa pasa e periodo seku. 
Ku e téknikanan di kultivo 
nobo tin mester di relativa- 
mente tiki di e awa ei. Ora 
bo wak ta parse manera un 
laberinto di dam, pipa di 
pvc i tapmentu tin. 
Tin kos ta gotia, yoyo i 
tota. Pero esaki ta un siste- 
ma bon pensá ku Barbolina 
a implementá despues di 
a eksperimentá pa mas ku 
dies aña. Den kada un di 
e kuater damnan ku sinku 
mil liter di awa, 250 pa 300 
piská ta sòru pa alimentá 
e matanan. E piskánan ta 
haña kuminda, anto bak- 
teria ta kambia e amoniak 


den e shushi di piská den 
nitrato. Pa medio di pipa 
esaki ta wòrdu di pòmp na 
e mesanan pa mata ku tin 
mas ku 3.200 kròpsla. Es- 
aki ta Aquaponics resumí, 
‘for dummy’s’, pasó ta 
lógiko ku e proseso ta mas 
kompliká. Hydroponics tin 
e mésun prinsipio. Pues ku 
no ta usa tera. Pero na lugá 
di piská, ta agregá nutriente 
na e awa. Un sistema asina 
di pipa (di awa) i pòmp ta 
pidi atenshon. 
Diariamente Brabolina 
ta kontrolá si tur kos ta bon. 
E ta habri i sera kranchi pa 
evitá verstòpmentu i des- 
bordamentu. Mayoria di a- 
tenshon ta bai na e matanan 
mes. Keda paga tinu, esei 
ta loke ta konta. Kon ta bai 
ku nan? Nan ta saludabel? 
No muchu seku, ni muchu 
muhá? Pasó tur kos tin di 
aber ku e kosecha, esei no 
tin mag di bai robes. 


Respèt 
Henny 
Barbolina 
ta 
konvensí ku Kòrsou mes- 
ter dependé ménos di im- 
portashon di kuminda. Na 
Nos Kunuku konsiente- 
mente e ta skohe método di 


kultivo ku ta den harmonia 
ku naturalesa. 
Barbolina ta fangu awa i 
e ta produsí mas tiki shushi 
ku ta posibel. E maneho akí 
ta pas kompletamente den 
e filosofia di Permakultura. 
Pasó e ora ei, ta trata por 
ehèmpel di biodiversidat, 
re-uso i ta outosufisien- 
sia. E ora ei tin un sistema 
ekológiko balansá, manera 
originalmente 
naturalesa 
tabata. Pues e ora ei no tin 
mester di pestisida kontra 
malesa i plaga. 
Pero Permakultura ta bai 
mas aleu ku un sistema di 
agrikultura, ta un estilo di 
bida. Ta e eskoho pa un bida 
ku ménos konsumo i un 
impakto mínimo riba me- 
dioambiente. For di e idea 
ku sírkulonan biológiko 
mester ta será. Un bida den 
kua kuido di mundu i hende 
ta pará sentral, anto e prin- 
sipio ku nos ta kompartí tur 
kos honestamente. 


Di tera tayó 
Despues di mas ku dies 
aña Barbolina ta kla pa e 
siguiente paso. Tur djasa- 
bra un grupo fiho di trinta 
pa kuarenta konsumidó ta 


pasa tuma nan pedido di 
fruta i bèrdura serka dje. 
Nos Kunuku ta entregá na 
restorant i supermerkado. 
Nan ta eksihí garantia. Si e 
keda sin entregá un biaha, 
hopi biaha esei ke men ku 
e relashon ta kaba ei. Ta pa 
e motibu ei Barbolina ta 
skohe pa hisa su produk- 
shon ku masha koutela. 
E ta wak tambe ku tin 


oportunidat pa entrada al- 
ternativo. E tereno di Nos 
Kunuku, plantá ku presioso 
palu i mata, anto rondoná 
di kama i baki ku bèrdura, 
ta un ambiente trankil, sa- 
ludabel i natural. Esaki por 
ta un lugá masha bunita pa 
un fiesta. 
Aki bo por mira hende 
ta primintí otro amor eter- 
no. Barbolina ta spera ku 
su soño lo bira realidat: un 
restorant kaminda ta kome 
e produktonan di su kunu- 
ku. 
E teras i edifisio tei 
kaba. Trahá kompletamente 
di palu. Kushinamentu ta su 
pashon anto p’esei e mes lo 
ke para den kushina. 
Anto kiko ta mas bunita 
ku kushiná algu dushi ku e 
bèrduranan ku bo a kultivá 
ku asina tantu amor! 

K R A L E N D I J K - 
-Djabièrnè último den o- 
ranan tempran di anochi, pa 
ta mas eksakto 7'or anochi 
na ofisina di SKAL na Pla- 
ya Pabou, tabatin e apèrtura 
ofisial di Regata 55 di nos 
isla di Boneiru. 
Pa loke ta trata e parti 
ofisial di e anochi, MC pa 
e okashon aki tabata sra. 
Sharmantha ku a hasi un 
bunita trabou pa e okashon 
aki. Tambe tabata pre- 
sente diputado di deporte 
sr. James Pablo Kroon, ku 
pa e okashon aki tambe a 
hiba palabra despues di e 


presidente organisadó di 
Aquaspeed Bonaire Wind- 
surfers, sra Lisetha Sara- 
goza ku huntu ku su man 
drechi organisatorio, sra. 
Derchlin Dijhof, ta hasien- 
do un tremendo trabou pa 
ku nos Regata di Boneiru. 
Pa e okashon aki tabata 
presente tambe e direktor di 
Indebon ku ta e instituto di 
deporte di nos isla, sr. Ter- 
rence De Jongh ku tambe a 
dirigí su mes na e presen- 
tenan. 
Tabatatin mas di esnan 
invitá pa e okashon aki, di 
kua tur ku a hiba palabra ta- 


batin palabranan di elogio 
pa e organisadónan di Re- 
gata 55. 
Por último na final di 
e diskursonan, esnan mas 
yegá a buta e mannan huntu 
pa zona e pitaso pa apèrtura 
ofisial di Regata 55. 
Despues di e apèrtura 
ofisial djabièrnè anochi na 
Ofisina di SKAL, djasabra 
mainta a ranka sali ku e 
promé dia di kompetensia 
riba laman, esaki den bahia 
di Sorobon. 
Regata 55 a ranka sali fin 
di siman pasá ku e promé 
dos dianan di kompetensia 


KRALENDIJK--E 
tim 
futbòl U17 di Young Boys 
fin di siman pasá tabata den 
torneo aya na Aruba. 
Ta trata di e torneo Kopa 
Miguel Martinus ku a inisiá 
ku dos tremendo partido fin 
di siman pasá. 
E promé partido River- 
plate i SC United a empatá 
2-2. 
Golnan di Riverplate ta 
di Zayn Nadall i Xyvion 


Young Boys den torneo na Aruba 


Croes. 
Golnan di SC United ta 
di Owen Almazo i Miguel 
Dominguez. 
E di dos partido Young 
Boys i Nacional a empatá 
3-3. 
Golnan di Young Boys 
ta di Sergio Cardona Lopez, 
Siljandro Pourier i Martin 
Xecilia ku a hinka 1 gol 
kada unu. 
Golnan di Nacional ta di 


Reangelo Boekhoudt ku 2 
gol, Jayden Werlemen ku a 
hinka 1 gol. 
Remarkabel ta ku den 
e partido aki Young Boys 
tabata pèrdí 3-0 i den 15 
minüt a hinka e tres golnan 
pa empatá e partido 3-3, 
skor tambe ku e partido a fi- 
nalisá kuné. 
E torneo a sigui djadum- 
ingu i nos lo bini ku e resul- 
tadonan despues. 


Apèrtura Regata 55 djabièrnè 
último 7'or anochi 


djasabra i djadumingu den 
bahia di Sorobon. 
Éksito na e partisipan- 


tenan di nos Regata 55 
den e kompetensianan riba 
laman. 

KRALENDIJK--Mane- 
ra ya nos a informá di es- 
aki siman pasá na diferente 
okashon, djabièrnè último e 
klup di futbòl di e bario di 
Tera Kòrá ku ta SV ATC, a 
kumpli 60 aña ku e klup aki 
a keda fundá. 
E selebrashon a tuma 
lugá djasabra atardi ano- 
chi na e kas di klup na Tera 


Kòrá, por sièrto unda tam- 
be tin e fèlt kompletamente 
renobá ku yerba. 
E selebráshon djabièr- 
nè atardi a inisiá ku San- 
tu Sakrifi sio di Misa pa 
despues sigui e selebrashon 
festivo ku a bai bon ku e 
personanan di promé ora 
i otronan di awe ku tabata 
presente pa e okashon spe- 


sial aki di e klup di futbòl di 
e bario di Tera Kòrá. 
Despues di e parti ofi sial 
di e selebrashon, a sigui e 
selebrashon ameno unda 
tur e presentenan a pasa un 
anochi plasentero huntu ku 
otro. 
Pa e okashon aki tabata 
presente 
tambe 
diputa- 
do di deporte, sr. James 
Pablo Kroon, aparte di e 
diferente 
personanan 
di 
promé ora di e klup di fut- 
bòl aki, tambe otro invita- 
donan pa e okashon spesial 
aki, entre otro e presidente 
di FFB, sr. Ludwig “Luti” 
Balentin. 
Tambe tabata presente 
algun di e personanan di 
promé ora di e klup di fut- 
bòl aki, entre otro un sr. Ibi 


KRALENDIJK--E tim 
di sòftbòl veterano di nos 
isla ku ta Bonaire Stars 
60+, fi n di siman pasá den e 
torneo di sòftbòl Dutch 


Caribbean Master na 
Aruba, a sali gana su promé 
dos partidonan di Aruba i 
Kòrsou i tabata den fi nal 
ayera. 


Bonaire Stars 60+ a gana Aruba i Kòrsou 


Bonaire Stars den su 
promé partido djabièrnè a 
gana di e ekipo Boomerang 
di Aruba ku skor di 4-1. 
Picher ganadó di e par- 


tido aki ta Luthwin Beau- 
mont. Picher pèrdèdó ta 
Jose Croes. 
Mihó batidónan pa Bo- 
naire Stars den e partido ta 


Elson Louisa di 3-2. 
Jose Mezquita di 3-2. 
Frank Domacassé di 3-2 
den e partido. 
Eric Martis a bati di 2-1 
den e partido. 
Mihó batidónan pa Boo- 
merang Aruba ta Edilio 
Molina di 3-2. 
Francisco Geerman di 
2-1. Enrico Webb di 1-1. 
Mario Maduro tambe a 
bai di 1-1 den e partido. 
Despues di esaki, djasa- 
bra último Bonaire Stars 
a gana di Kòrsou, e ekipo 
Los Amigos di Kòrsou ku 
skor di 5-4. Ku e dos vikto- 
rianan aki riba Aruba i Kòr- 
sou, Bonaire Stars tabata 
den fi nal di e torneo ayera. 
Despues nos lo bini re- 
sultado fi nal di e torneo 


Selebrashon 60 aña SV ATC di Tera Kòrá 


Seraus ku a hunga tambe 
den e klup di futbòl aki, un 
persona di e bario aki di 
Tera Kòrá ku tin e klup di 
futbòl aki di su bario hopi 
na pechu. 
Tabatin mas di e perso- 
nanan di promé ora, entre 


otro un sr. Ubaldo Anthony 
ku tambe a hunga futbòl 
den e klup aki. 
Riba potrètnan parti di 
esnan ku tabata presente 
pa e selebrashon di 60 aña 
di SV ATC di Tera Kòrá 
djabièrnè último. 


K R A L E N D I J K - - E 
ekipo di FC Champs 50+ 
djasabra último den partido 
di futbòl amistoso veterano 
50+, a gana di Deportivo 
50+ ku skor di 4-3, esaki 
den partido ku a tuma lugá 
5or atardi na Fèlt Elion 
Flores na Amboina. 
E golnan di FC Champs 
ta di Garindo Raphaela ku 
a hinka tur kuater gol pa su 
ekipo FC Champs 50+ bai 
ku e viktoria riba Deportivo 
50+. 
Djasabra awó di akuerdo 
ku e informashonnan ku 
nos a risibí di dirigentena 
di FC Champs 50+, e ekipo 
aki fi n di siman benidero lo 


FC Champs 4-3 riba 
Deportivo futbòl 50+ 


ta liber, nan lo no tin wega 
pues fi n di siman benidero. 
Asina ku tin mas infor- 
mashon ki dia nan weganan 
ta sigui nos lo amplia ku 
mas informashon. 
Keda pendiente.. 

ORANJESTAD -- Ul- 
timo tempo a tuma nota cu 
mas y mas chollernan ta 
causando mas molester pa 


ORANJESTAD -- Regi- 
nald ‘Quake’ de Palm ta 
participa den exposicion di 
grupo na biblioteca na Pla- 
ya titula ‘Primary colors’. E 
grupo ta presenta un colec- 
cion di obra den colornan 
geel. 18 Artista y Artesano 
ta participa den exposicion 
aki. 
Reginald “Quake” de 
Palm, artista visual y au- 


Reginald de Palm ta participa 
na exposicion di grupo 


tor ta conoci pa su storia 
y poesia pa adulto y pa su 
cuadranan y mural y a pu- 
blica 3 buki. Un buki titula 
‘Rendezvous: In San Nico- 
las’ y dos coleccion di po- 
ema ‘Kita paña fo’i cabuya’ 
y ‘Mi tin dos: buki di poe- 
sia’. 
Reginald de Palm su 
bukinan ta den coleccion di 
Biblioteca Nacional Aruba. 


Reginald (di profesion hu- 
rista) ta gusta expresa su 
mes den musica, skirbi- 
mento y pintamento for di 
hopi jong caba. 
Actualmente 
Reginald 
ta biba na Boneiro pa un 
temporada en conexion cu 
trabou. E ta na Aruba pa un 
par di dia y a dicidi di join e 
exposicion di grupo. 
Reginald de Palm a nace 


na Aruba, for di mayor- 
nan di Boneiro y Corsou y 
a biba na tur tres isla. Pu- 
blico por wak e coleccion 


aki te cu diabierna awo dia 
7 di oktober. Pa su siman 
despues e grupo ta presenta 
un otro coleccion di obra. 


ORANJESTAD -- Bi- 
blioteca Nacional Aruba ta 
ofrece BoekStart. 


BoekStart ta un proyecto 
pa laga baby of peuter cera 
conoci cu buki hunto cu su 


mayor. 
E initiativa aki tin como 
meta pa laga mayor y e 


Proyecto BoekStart pa 
baby di 3 luna te 2 aña 


chikitin cera conoci cu 
lesamento. 
Lesamento den bos halto 
pa baby ta stimula e desa- 
royo di idioma pero tambe 
fortifi ca e laso y conexion 
entre mama/tata y yiu. 
Ta 
recomendabel 
pa 
cuminsa desaroya e cultura 
di lesamento na cas di trem- 
pan. 
Mayor di baby di 3 luna 
te 2 aña di edad por inscribi 
nan yiu na biblioteca (Pla- 
ya of San Nicolas) y nan ta 
ricibi un maletin chikito cu 
ta contene 2 buki. Un ta di 
tela y material suave spe- 
cialmente desaroya pa un 
baby por hunga cu ne. 
E maletin chikito ta un 
regalo hunto cu e miem- 
brecia. Miembrecia pa mu- 
cha te cu 12 aña ta 1 ﬂ orin. 
BoekStart ta un campaña 
cu a keda implementa na 
Hulanda cu hopi exito! 


Chollernan ta sigui causa 
problema pa negoshinan 


principalmente comercian- 
tenan, tanto na Oranjestad 
como na negoshinan na 
San Nicolas. Polisnan den 


oranan di mainta a wordo 
dirigi pa Qwing Snack den 
Pastoor Hendrickstraat, ca- 
minda informe a drenta cu 


nan tin problema cu e cono- 
cido choller H., kende con- 
stantemente ta causa prob- 
lema na e negoshi aki. 


Doño di e luga a informa 
polisnan cu e choller a bira 
agresivo contra di su per- 
sona pero ora cu el a mira 
polis yega, el a core bay 
pero polisnan buscando 
den vecinedario, a topa cu 
H. y a hala su atencion for- 
malmente pero e ta insisti 
manera semper, cu e no a 
haci algo incorecto. 
Segun e Chines tur dia e 
homber H. aki ta bin na su 
negoshi pa pidi placa na cli- 
entenan y esaki ta pone cu e 
ta perde cliente asina ya cu 
e choller ta spanta e hende- 
nan. Prome instante a papia 
cu tabatin un pelea entre e 
Chines y e choller pero a 
bin resulta cu esey no taba- 
ta e caso. Mesun diaranson 
mainta polisnan di Oranjes- 
tad a wordo dirigi na e kios- 
ko Happy Spoty den Caya 
Betico Croes caminda otro 
choller conoci, esta Chiko 
Gang, lo tabata causando 
problema. E dama denun- 
ciante di inicial G a mustra 
polisnan cu Chiko Gang tur 
dia ta causando problema 
cu nan caminda e ta sinta 
uza droga entre La Mod- 
erna y Penha y ora cu e ta 
halto, ta haci problema cu 
trahadonan di e kiosko. 
Polisnan a papia cu e 
choller y despues a core for 
di e sitio pero ta mustra cu 
e lo bolbe atrobe. 

KRALENDIJK—E se- 
shon VMBO di Komuni- 
dat di Skol Boneiru, SGB,, 
Klousura ‘Good Vibes’ VMBO 


djaweps 29 di sèptèmber a 
selebrá e asina yamá ‘Good 
Vibes’. 


E siman akí alumnonan 
di klas 1, 2 i 3 di LWT, a 
partisipá na diferente work- 
shop serka e miembronan 
di Static Entertainment, 
den koperashon ku FP 
Jeugdcoach, ku a bini for di 
Hulanda. 
Static Entertainment tin 
komo meta pa aktivá i in- 
formá konosementu serka 
e alumnonan na un manera 
plasentero, hasiendo uso di 
baile, moveshon i músika. 
Djaweps 29 di sèptèm- 
ber mèrdia a klousura e si- 


man di aktividat. Durante di 
henter e dia por a presensiá 
kon e muchanan ta disfrutá 
di e diferente tayernan. 

KRALENDIJK—Ma- 
ñan djamars mundialmente 
ta selebrá dia di bestia. 
Banda di esaki ta fi esta 
tambe di San Fransisko. 
Den e kuadro di dia 
di bestia, pastor Marc ta 
bendishoná tur bestia di 


Selebrashon dia di 
bestia na parokia di La 
birgen di Coromoto 


kas. 
Esaki ta sosodé durante 
di Santu Sakrifi sio di Misa 
di 19:30 pm. 
Tur siudadano ta bonbiní 
ku nan bestia di kas. Besti- 
anan ku ta trankil i mansu 
por drenta misa. 


Si ta trata di bestianan 
mas grandi manera por 
ehèmpel kabai, pastor ta 


pidi pa laga nan pafó i 
despues di misa e lo bendi- 
shoná nan tambe. 


